da en en en fr de da id da nb da da da da da nb da da nb da en en
Når vi ikke må det ene vinder vi det andet - Svanholm Cricketklub
Mandag d. 16. september 2013 kl. 09:58 af Henrik Pfaff
Følgende står at læse på DCF´s side: Hjemmeholdet Fredericia blev udklassificeret af et velspillende stærk Svanholm-hold. Konsekvensen af sådan en kamp er at sætte spørgsmålstegn ved deltagelse af hold fra 1.division, hvis styrke gør at det bliver endnu mere uinteressante for lavere rangerende hold.
Dagens kamp blev heldigvis afviklet i tørt vejr, men banen var meget våd fra nattens og morgenstundens regn, og da Svanholm vandt lodtrækningen, var der ingen tvivl om at gå først til gærdet. Svanholm fik en god start, ja faktisk åbningsgærderne Zameer Khan og Shafqat Riaz dominerede begivenhederne og gennembruddet kom først, da Shafqat blev kastet af Jan Østergaard med en bold som Shafqat var mere koncentreret om at ramme hårdest end at ramme selve bolden. Introduktion af Umar Javed som kaster skabte mere for Fredericia, men Zameer fortsatte med at slå bolden i øst og i vest. Sahadat Riaz gav et nemt greb til cover, mens Jim Moniz blev ryddet på sin anden bold. Bilal Khan slog en 4′er og 6′er før han blev grebet, mens Bobby Malik ingen tålmodighed havde og blev kastet. I den anden ende var Zameer Kahn på vej til at lave 100, men han løb desværre tør for overs for at fuldbyrde dette – han endte på 95 not out med 6 4′er og 2 6′er. Svanholm endte på 149 på 20 overs – en god total på en våd og tung bane.
Jim Moniz fik et kort ophold ved gærdet i Fredericia
Vi vidste udmærket godt at Svanholms total var uden for Fredericias rækkevidde, men at det gik så hurtigt med at miste gærder, var vi ikke forberedt på. Fredericia nåede kun at lave 2 grænseslag i deres 51 point + 10 handikap. De vidste udmærket godt, at de skulle angribe fra bold et, men Svanholms kastning med bl.a. Henrik Saxe-Hansen var for god til at det skulle lykkes og Svanholm var stærk i marken. Det opdagede Svanholm og de gik over til at bruge mange kastere – 7 i alt. Kun Vidja Sasitharan lavede en to cifret score – 13 mens Sahadat Riaz tog tre gærder.
Peltskud fra Sahadat Riaz
Sådan svinger man ikke, når Zeeshan Kahn kaster
DCF´s bestyrelsesmedlem Kurt Østergaard overrakte pokalen til anføreren Usman Akram og udtalte at man bliver nødt til at se på breddepokalens sammensætning endnu engang med den styrkeforskel der var i dagens finale.
Anfører Usman Akram får pokalen af DCF-bestyrelsesmedlem Kurt Østergård